আন্তর্জাতিক দুর্নীতিবিরোধী দিবস ২০১৭ উপলক্ষে টিআইবি’র সপ্তাহব্যাপী অনুষ্ঠানমালার অংশ হিসেবে ৭ ডিসেম্বর আরম্ভ হওয়া প্রতিযোগিতাটির চূড়ান্ত পর্ব, পুরস্কার বিতরণী ও সমাপনী অনুষ্ঠান আজ ঢাকা বিশ্ববিদ্যালয়ের নবাব নওয়াব আলী চৌধুরী সিনেট ভবনে অনুষ্ঠিত হয়। ঢাকার বিভিন্ন বিশ্ববিদ্যালয় থেকে ৮ টি ও ঢাকার বাইরে ৮টি বিশ্ববিদ্যালয় থেকে সর্বমোট ১৬ টি দল ও ৪৮ জন প্রতিযোগী এ প্রতিযোগিতায় অংশগ্রহণ করে। চূড়ান্ত পর্বে বিচারক হিসেবে উপস্থিত ছিলেন বাংলাদেশ সুপ্রীম কোর্টের হাইকোর্ট বিভাগের মাননীয় বিচারপতি জনাব সৈয়দ মোহাম্মদ দস্তগীর হোসেন, বিচারপতি মোঃ মিফতাহউদ্দীন চৌধুরী ও বিচারপতি সৈয়দ রিফাত আহমেদ। সমাপনী অনুষ্ঠানে প্রধান অতিথি হিসেবে উপস্থিত ছিলেন মাননীয় বিচারপতি জনাব সৈয়দ মোহাম্মদ দস্তগীর হোসেন। আরো উপস্থিত ছিলেন ঢাকা বিশ্ববিদ্যালয়ের আইন অনুষদের চেয়ারপারসন অধ্যাপক ড. বোরহান উদ্দীন খান, টিআইবি’র নির্বাহী পরিচালক ড. ইফতেখারুজ্জামান, উপদেষ্টা-নির্বাহী ব্যবস্থাপনা অধ্যাপক ড. সুমাইয়া খায়ের, ডিইউএমসিএস এর মডারেটর অধ্যাপক ড. মোঃ নাজমুজ্জামান ভূঁইয়া।